CELEX: 22005D0107
Language: sk
Date: 2005-07-08 00:00:00
Title: Rozhodnutie Spoločného výboru EHP č. 107/2005 z  8. júla 2005 , ktorým sa menia a dopĺňajú niektoré prílohy a protokol 31 k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/45
            
         
      ROZHODNUTIE SPOLOČNÉHO VÝBORU EHP
   
   č. 107/2005
   z 8. júla 2005,
   ktorým sa menia a dopĺňajú niektoré prílohy a protokol 31 k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „Dohoda o EHP“, a najmä na jej článok 98,
   keďže:
   
               (1)
            
            
               Článok 128 Dohody o EHP stanovuje, že každý európsky štát, ktorý sa stáva členom Spoločenstva, žiada, aby sa stal stranou Dohody o EHP, a že podmienky takejto účasti sú predmetom dohody medzi zmluvnými stranami a štátom, ktorý o účasť žiada.
            
         
               (2)
            
            
               Po úspešnom uzavretí rokovaní o rozšírení Spoločenstva predložili Česká republika, Estónska republika, Cyperská republika, Maďarská republika, Lotyšská republika, Litovská republika, Maltská republika, Poľská republika, Slovinská republika a Slovenská republika (ďalej len „nové zmluvné strany“) žiadosti o pristúpenie k Dohode o EHP.
            
         
               (3)
            
            
               Dohoda o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore (ďalej len „Dohoda o rozšírení EHP“) bola podpísaná 14. októbra 2003 v Luxemburgu.
            
         
               (4)
            
            
               Podľa článku 1 ods. 2 Dohody o rozšírení EHP od nadobudnutia platnosti Dohody o rozšírení EHP sú ustanovenia Dohody o EHP, zmenenej a doplnenej rozhodnutiami Spoločného výboru EHP, ktoré boli prijaté pred 1. novembrom 2002, záväzné pre nové zmluvné strany za tých istých podmienok, ako pre terajšie zmluvné strany, a za podmienok stanovených v Dohode o rozšírení EHP.
            
         
               (5)
            
            
               Od 1. novembra 2002 inštitúcie Spoločenstva povolili dočasné výnimky z právnych aktov inštitúcií Spoločenstva, prijatých medzi 1. novembrom 2002 a dňom podpísania Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, prijatého 16. apríla 2003 (ďalej len „Akt o pristúpení zo 16. apríla 2003“), alebo v súvislosti s pristúpením upravili právne akty inštitúcií Spoločenstva.
            
         
               (6)
            
            
               Aby sa zaručila rovnorodosť Dohody o EHP a pre jednotlivcov i hospodárske subjekty právna istota, je potrebné objasniť, že tieto výnimky a úpravy sú začlenené do Dohody o EHP.
            
         
               (7)
            
            
               Na tento účel je potrebné zmeniť a doplniť protokoly a prílohy k Dohode o EHP.
            
         
               (8)
            
            
               Keďže Dohodou o EHP sa vnútorný trh rozširuje o štáty EZVO, je pre jeho dobré fungovanie potrebné, aby sa toto rozhodnutie uplatňovalo od súčasného nadobudnutia platnosti Zmluvy o pristúpení k EÚ a Dohody o rozšírení EHP.
            
         
               (9)
            
            
               Keďže Dohoda o rozšírení EHP ešte nenadobudla platnosť, predbežne sa však uplatňuje, bude sa toto rozhodnutie až do nadobudnutia platnosti Dohody o rozšírení EHP takisto uplatňovať predbežne,
            
         ROZHODOL TAKTO:
   Článok 1
   Prechodné opatrenia týkajúce sa aktov začlenených do Dohody o EHP, ktoré sa povolili na základe článku 55 Aktu o pristúpení zo 16. apríla 2003, sa majú začleniť do Dohody o EHP a stať sa jej súčasťou.
   Na tento účel sa prílohy a protokoly k Dohode o EHP menia a dopĺňajú tak, ako je uvedené v prílohe A k tomuto rozhodnutiu.
   Článok 2
   Úpravy aktov začlenených do Dohody o EHP, ktoré inštitúcie Spoločenstva uskutočnili na základe článku 57 Aktu o pristúpení zo 16. apríla 2003, sa majú začleniť do Dohody o EHP a stať sa jej súčasťou.
   Na tento účel sa prílohy a protokoly k Dohode o EHP menia a dopĺňajú tak, ako je uvedené v prílohe B k tomuto rozhodnutiu.
   Článok 3
   Znenia právnych aktov Spoločenstva, ktoré sú uvedené v prílohách A a B, v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 4
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 Dohody o EHP (1).
   Toto rozhodnutie sa uplatňuje od dátumu nadobudnutia platnosti Dohody o rozšírení EHP. Až do nadobudnutia platnosti Dohody o rozšírení EHP sa predbežne uplatňuje od dátumu predbežného uplatňovania Dohody o rozšírení EHP.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Nie sú uvedené žiadne ústavné požiadavky.
   
      PRÍLOHA A
      Pred znenie úpravy v bode 32fa (smernica Európskeho parlamentu a Rady 2002/96/ES) prílohy XX k Dohode o EHP sa vkladá toto:
      „Uplatňujú sa prechodné opatrenia uvedené v týchto právnych aktoch:
      
                  —
               
               
                  
                     32004 D 0486: rozhodnutie Rady 2004/486/ES z 26. apríla 2004, ktorým sa udeľujú Cypru, Malte a Poľsku určité dočasné výnimky zo smernice 2002/96/ES o odpade elektrických a elektronických zariadení (Ú. v. EÚ L 162, 30.4.2004, s. 114),
               
            
                  —
               
               
                  
                     32004 D 0312: rozhodnutie Rady 2004/312/ES z 30. marca 2004, ktorým sa povoľujú Českej republike, Estónsku, Maďarsku, Lotyšsku, Litve, Slovensku a Slovinsku určité dočasné výnimky zo smernice 2002/96/ES o odpade z elektrických a elektronických zariadení (Ú. v. EÚ L 100, 6.4.2004, s. 33).“
               
            
   
      PRÍLOHA B
      
                  1.
               
               
                  Do bodu 10a [nariadenie Rady (ES) č. 2157/2001] prílohy XXII a do prvej zarážky (rozhodnutie Rady 1999/382/ES) odseku 2c článku 4 protokolu 31 k Dohode o EHP sa dopĺňa toto:
                  „, zmenené a doplnené:
                  
                              —
                           
                           
                              
                                 32004 R 0885: nariadenie Rady (ES) č. 885/2004 z 26. apríla 2004 (Ú. v. EÚ L 168, 1.5.2004, s. 1).“
                           
                        
            
                  2.
               
               
                  Do bodu 1 [nariadenie Európskeho parlamentu a Rady (ES) č. 2003/2003] kapitoly XIV prílohy II, do tretej zarážky (rozhodnutie Európskeho parlamentu a Rady č. 253/2000/ES) ods. 2c článku 4, do štvrtej zarážky (rozhodnutie Európskeho parlamentu a Rady č. 1031/2000/ES) ods. 2c článku 4, do prvej zarážky (rozhodnutie Európskeho parlamentu a Rady č. 291/2003/ES) ods. 2g článku 4, do štvrtej zarážky (rozhodnutie Európskeho parlamentu a Rady č. 163/2001/ES) ods. 4 článku 9, do piatej zarážky (rozhodnutie Rady 2000/821/ES) ods. 4 článku 9, do štvrtej zarážky (rozhodnutie Európskeho parlamentu a Rady č. 508/2000/ES) ods. 4 článku 13, do druhej zarážky (rozhodnutie Európskeho parlamentu a Rady č. 1719/1999/ES) ods. 4 článku 17 a do tretej zarážky (rozhodnutie Európskeho parlamentu a Rady č. 1720/1999/ES) ods. 4 článku 17 protokolu 31 k Dohode o EHP sa dopĺňa táto zarážka:
                  
                              „—
                           
                           
                              
                                 32004 R 0885: nariadenie Rady (ES) č. 885/2004 z 26. apríla 2004 (Ú. v. EÚ L 168, 1.5.2004, s. 1).“
                           
                        
            
                  3.
               
               
                  Do bodu 12l (rozhodnutie Komisie 2000/657/ES) kapitoly XV prílohy II a do bodu 15b [nariadenie Komisie (ES) č. 358/2003] prílohy XIV k Dohode o EHP sa dopĺňa toto:
                  „, zmenené a doplnené:
                  
                              —
                           
                           
                              
                                 32004 R 0886: nariadenie Komisie (ES) č. 886/2004 zo 4. marca 2004 (Ú. v. EÚ L 168, 1.5.2004, s. 14).“
                           
                        
            
                  4.
               
               
                  Do bodu 28 (smernica Európskeho parlamentu a Rady 2003/37/ES) kapitoly II prílohy II, do podzarážky (smernica Európskeho parlamentu a Rady 2002/83/ES) ôsmej zarážky bodu 2 (smernica Rady 73/239/EHS), do podzarážky (smernica Európskeho parlamentu a Rady 2002/83/ES) prvej a druhej zarážky bodu 7a (smernica Rady 92/49/EHS), do podzarážky (smernica Európskeho parlamentu a Rady 2002/83/ES) druhej a tretej zarážky bodu 30 (smernica Rady 85/611/EHS) a do podzarážky (smernica Európskeho parlamentu a Rady 2002/83/ES) prvej a druhej zarážky bodu 30b (smernica Rady 93/22/EHS) prílohy IX k Dohode o EHP sa dopĺňa toto:
                  „, zmenené a doplnené:
                  
                              —
                           
                           
                              
                                 32004 L 0066: smernica Rady 2004/66/ES z 26. apríla 2004 (Ú. v. EÚ L 168, 1.5.2004, s. 35).“
                           
                        
            
                  5.
               
               
                  Do bodu 12a (smernica Rady 91/414/EHS) kapitoly XV prílohy II, do bodu 12r (smernica Európskeho parlamentu a Rady 1999/45/ES) kapitoly XV prílohy II, do bodu 11 (smernica Európskeho parlamentu a Rady 2002/83/ES) prílohy IX a do bodu 19 (smernica Rady 96/26/ES) prílohy XIII k Dohode o EHP sa dopĺňa táto zarážka:
                  
                              „—
                           
                           
                              
                                 32004 L 0066: smernica Rady 2004/66/ES z 26. apríla 2004 (Ú. v. EÚ L 168, 1.5.2004, s. 35).“